  Туспуктэм: vk.com (Василий Протопопов) Майя Бывальцева Сьӧлта черкогуртэ пырон азе батырен но ёрослэн пусэныз стела пуктӥзы. Со сярысь ёрослэн тӧроез Василий Протопопов «ВКонтакте» мерлыко вотэсысь бамаз ивортӥз. Дауркылъёс верамъя, калмез выжыысь вашкала удмуртъёслы улон интызэс тушмонъёслэсь утьыны Сьӧлта батыр юрттӥз. Черкогурт солэсь нимзэ нуллэ, шуо. Батырез капчи но юн стеклопластиклэсь лэсьтӥзы, пичи люкетъёссэ 3D-прнтерен печатлазы но лякылӥзы. Ёрос тӧролэн кылъёсызъя, батырез изъянтозы шуыса уг кышкало, сьӧлтаос чеберлыклы дышемын ни. « Ёрос центрын трос ни яркыт объектъёс, вань яркыт реклама, улӥсьёсмылэсь культуразэс азинтонын вань стадиоссэ ортчимы ни шуыса малпасько. Вылаз ик, черкогуртысь вань объектъёс видоэскерон улын » Василий Протопопов, Сьӧлта ёрослэн тӧроез Стелалэсь эскиззэ Россиысь суредасьёслэн огазеяськонзылэн ёзчиез Наталья Однолько лэсьтӥз, визь-кенеш сётӥсьёс Сьӧлта школаысь историяя дышетӥсь Елена Кутергина но Кибашлыослэн юртысьтызы ӧнерчи Роман Черных вал. Тодэ вайытом, азьвылгес Балезиное пырон азе гондырлэсь синпелетсэ пуктӥзы. Тегъёс: Сьӧлта синпелет Удмуртия  